CELEX: 32021R1383
Language: fi
Date: 2021-06-15 00:00:00
Title: Komission delegoitu asetus (EU) 2021/1383, annettu 15 päivänä kesäkuuta 2021, delegoidun asetuksen (EU) 2018/990 muuttamisesta rahamarkkinarahastojen takaisinmyyntisopimusten osana saamia varoja koskevien vaatimusten osalta (ETA:n kannalta merkityksellinen teksti)

23.8.2021   
               
               
                  FI
               
               
                  Euroopan unionin virallinen lehti
               
               
                  L 298/1
               
            
         KOMISSION DELEGOITU ASETUS (EU) 2021/1383,
         annettu 15 päivänä kesäkuuta 2021,
         delegoidun asetuksen (EU) 2018/990 muuttamisesta rahamarkkinarahastojen takaisinmyyntisopimusten osana saamia varoja koskevien vaatimusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahamarkkinarahastoista 14 päivänä kesäkuuta 2017 annetun Euroopan parlamentin ja neuvoston asetuksen (EU) 2017/1131 (1), ja erityisesti sen 15 artiklan 7 kohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) 2018/990 (2) 2 artiklan mukaisesti rahamarkkinarahastojen hoitajien hyväksyttäviin sijoituksiin takaisinmyyntisopimuksiin sovelletaan täydentäviä kvalitatiivisia ja kvantitatiivisia vaatimuksia, mukaan lukien omaisuuserän arvoon tehtävä erityinen mukautus (arvonleikkaus). Näitä vaatimuksia ei kuitenkaan sovelleta liiketoimiin, joita toteutetaan unioniin sijoittautuneiden luottolaitosten, sijoituspalveluyritysten ja vakuutusyritysten kanssa tai jotka kuuluvat vastaavuuspäätöksen soveltamisalaan. Delegoidun asetuksen (EU) 2018/990 2 artiklan 6 kohdan a, b ja c alakohdassa täsmennetään kutakin kyseistä finanssilaitosta koskevat sääntelypuitteet.
                  
               
                     (2)
                  
                  
                     Sen varmistamiseksi, että kyseisiä vapautuksia sovelletaan ainoastaan silloin, kun vastaavuuspäätökset on tehty asianomaisten kolmansien maiden osalta, ja oikeusvarmuuden takaamiseksi sovellettavan vastaavuusmenettelyn osalta on tarpeen täsmentää asiaankuuluvat säännökset, joiden perusteella kyseisten vapautusten soveltamiseksi on tehtävä vastaavuuspäätökset. Sen vuoksi on tarpeen täsmentää asiaankuuluvat menettelyt sen kolmannen maan vastaavuuden määrittämiseksi, johon kyseiset yhteisöt ovat sijoittautuneet.
                  
               
                     (3)
                  
                  
                     Sen vuoksi delegoitua asetusta (EU) 2018/990 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Korvataan delegoidun asetuksen (EU) 2018/990 2 artiklan 6 kohdan a, b ja c alakohta seuraavasti:
               
                           ”a)
                        
                        
                           Euroopan parlamentin ja neuvoston direktiivin 2013/36/EU (*1) nojalla valvottu luottolaitos tai kolmannessa maassa, jonka osalta on tehty vastaavuuspäätös asetuksen (EU) N:o 575/2013 114 artiklan 7 kohdan mukaisesti, toimiluvan saanut luottolaitos;
                        
                     
                           b)
                        
                        
                           Euroopan parlamentin ja neuvoston direktiivin 2014/65/EU (*2) nojalla valvottu sijoituspalveluyritys tai kolmannessa maassa, jonka osalta on tehty vastaavuuspäätös asetuksen (EU) N:o 600/2014 47 artiklan mukaisesti, toimiluvan saanut sijoituspalveluyritys;
                        
                     
                           c)
                        
                        
                           Euroopan parlamentin ja neuvoston direktiivin 2009/138/EY (*3) nojalla valvottu vakuutusyritys tai kolmannessa maassa, jonka osalta on tehty vastaavuuspäätöskyseisen direktiivin 260 artiklan mukaisesti, toimiluvan saanut vakuutusyritys;
                        
                     
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 169, 30.6.2017, s. 8.
         
            (2)  Komission delegoitu asetus (EU) 2018/990, annettu 10 päivänä huhtikuuta 2018, Euroopan parlamentin ja neuvoston asetuksen (EU) 2017/1131 muuttamisesta ja täydentämisestä yksinkertaisten, läpinäkyvien ja standardoitujen arvopaperistamisten ja lyhytaikaisten omaisuusvakuudellisten rahamarkkinavelkakirjojen (ABCP-instrumentit), takaisinmyyntisopimuksen osana saatuja omaisuuseriä koskevien vaatimusten ja luottolaadun arviointimenetelmien osalta (EUVL L 177, 13.7.2018, s. 1).